Para outras páxinas con títulos homónimos véxase: Sobrino Buhigas.

**Carlos Sobrino Buhigas**, (de nome artístico **Carlos Sobrino**) nado en Pontevedra o 18 de marzo de 1885 e finado en Vigo o 4 de decembro de 1978, foi un pintor galego, irmán do naturalista e arqueólogo Ramón Sobrino Buhigas.

Traxectoria
-----------

Alameda de Pontevedra.
Fillo de Luís Sobrino Rivas, dunha familia acomodada, de longa tradición artística na que destacou o pintor Enrique Campo do que era curmán.

De novo quixo estudar na Academia de San Fernando de Madrid. Por decisións familiares estudou Comercio. Oposita a cátedras de Debuxo e Caligrafía desta modalidade e obtén o número un. Comparte a carreira con estudos de Belas Artes, baixo a dirección do pintor Alejandro Ferrant y Fischermans.

Exposición no Palacio de María Pita, en 1917. De esq. a der. de pé: Tella, Abelenda, Barreiro, Sobrino, Palacios, Seijo, Sotomayor, Lloréns, Castelao, Concheiro, Francés, Madariaga (co chapeu nas mans), González del Villar e dúas persoas sen identificar. Sentados: a muller de Francés, a Pardo Bazán e Picadillo.
Participa nas Exposicións Nacionais de Belas Artes, recoñecido con mencións honoríficas en 1908 e 1910. Na de 1915 consegue a terceira medalla co seu cadro «Cristo de Casal Dourado», actualmente en Buenos Aires. Un ano máis tarde outórganlle a segunda medalla na Exposición Universal de Panamá pola súa paisaxe «Calle de ciudad gallega», que é característico da súa pintura. Fixo importantes exposicións no Salón Iturrioz de Madrid (1913) e no estudio fotográfico de Sáez-Mon en Pontevedra (1917).

Realiza ilustracións en xornais, revistas, libros e carteis. Viaxeiro por Galicia gusta da pedra traballada e de pintar recunchos: rúas, cruceiros, hórreos ou casas vellas. A vila mariñeira de Combarro é descrito nos seus traballos de arquitectura popular galega.

Obra
----

Na Alameda de Pontevedra deixou vinte e tres azulexos con distintas paisaxes e escenas, rurais e urbanas, pintadas en 1927 e fabricados pola empresa sevillana "Mensaque Rodríguez y la compañía de Triana". Estes mosaicos foron restaurados completamente na reforma que se fixo no contorno do parque en 2010.

> 
> 
> "*Los azulejos de la Alameda constituyen la representación perenne -y solemne- de su obra, y gracias a la preciosa cerámica vidriada de sus azulejos, la calidad traslúcida de sus colores, pasados primero a material original, y después traspuestos al azulejo, que ostenta en sí mismo una amplia tradición decorativa*.
> Núñez Sobrino
>

Galería de imaxes
-----------------

* CombarroCombarro
* 
* 
* A Ermida da LanzadaA Ermida da Lanzada

* 
* 
* Praza da Leña (Pontevedra)Praza da Leña (Pontevedra)
*

Notas
-----

1. ↑  "O pintor da romaría de Darbo" (PDF). Consultado o 27 de agosto de 2013.

Véxase tamén
------------

### Bibliografía

* Barreiro, Alejandro (1917). *Del arte gallego*. A Coruña.
* Couselo Bouzas, José (1950). *La pintura gallega*. A Coruña, Porto.
* Chamoso Lamas, Manuel (1976). *«Arte», en Galicia*. Barcelona, Edit. Noguer.
* Filgueira Valverde, José (1981). "La pintura gallega", *Galicia eterna*. Vol. VI. Nauta. Barcelona.
* Gaya Nuño, J. A. (1970). *La pintura española del siglo XX*. Madrid, Ibérico Europea de Edic.
* Hidalgo, J. M.; et al. (1997). *Artistas galegos nas coleccións de Prensa Española 1893-1936* (en bilingüe). Museo Quiñones de León. VG 930-97.
* Núñez Sobrino, Ángel (2005). "Carlos Sobrino (1885-1978), el riguroso mundo de la anotación", en *Anuario Brigantino* nº 28.
* Pantorba, Bernardino de (1980). *Historia y crítica de las Exposiciones Nacionales de Bellas Artes*. Madrid.
* Pablos, Francisco (1981). *Pintores gallegos del novecientos* (en castelán). Fundación Barrié. pp. 120–129. ISBN 84-85858-06-9.
* ———————— (1981). *Plástica Gallega* (en castelán). Caja de Ahorros Municipal de Vigo. pp. 304–305. ISBN 84-7231-603-3.
* ———————— (2003). *A pintura en Galicia - La pintura en Galicia* (en bilingüe). Nigra Trea. p. 67-69. ISBN 84-95364-15-8.
* Sanchez Cantón, F. J. (1973). *La exposición Carlos Sobrino 1917*. En «Santander y los pontevedreses».
* Travieso Mougán, Javier. "Sobrino Buhigas, Carlos". *Gran Enciclopedia Galega Silverio Cañada*.
* *Diccionario de pintores españoles contemporáneos*. Madrid, Edic. Estiarte, 1972.
* VV. AA.: *Un siglo de pintura gallega 1880/1980*. Buenos Aires, Museo Nacional de Bellas Artes, 1984.
* *Arte gallego en Caixa Galicia*. A Coruña, Fundación Caixa Galicia, 1992.


|  |  |
| --- | --- |
|  | Wikimedia Commons ten máis contidos multimedia na categoría:  ***Carlos Sobrino Buhigas Modificar a ligazón no Wikidata*** |

### Ligazóns externas

* Carlos Sobrino Buhigas na Colección Afundación.
* ObrasArquivado 21 de febreiro de 2012 en Wayback Machine. no Museo de Belas Artes da Coruña.

|  |  |
| --- | --- |
| Control de autoridades | 
* Wd: Q12385368
* WorldCat
* VIAF: 95940238
* BNE: XX4813016
* DBE: carlos-sobrino-buhigas
* ULAN: 500040220

 |